 Mudadii aan joogayna waxa noo suurta galay inaanu Madaxbadan kala hadalno qadiyada Somaliland iyo rabitaanka ummaddan oo dabcan aannu aad xil wayn iskaga saarno, kaas oo aanu kala hadalnay Baarlamaanka Midawga Yurub oo ilaa 27 Dal ay ku jiraan, sidoo kale mudadii aan ku sugnaa dalka Belgium waxa ii suurta galay inaan la kulmo Masuuliyiin sarsare oo ka tirsan dalkaas, kuwaas oo aan ka xusi karo kulamo aanu yeelanay Hayadda Fulinta ee Midawga Yurub oo aan la kulmay Masuulka ugu sareeya ee u qaabilsan arimaha huromarinta iyo iskaashiga caalamiga ah iyo masuuliyiin kale, markaa run ahaantii socdaalkayagaasi waxa uu ahaa mid guul ku soo dhamaaday waana markii ugu horaysay ee xukuumadda Somaliland ay fursadan oo kale ka hesho oo aynu warbixin ka turjumaysa rabitaanka shacbiga Somaliland u jeedino Xildhibaano 100 kor u dhaafaya oo ka tirsan Baarlamaanka Midawga Yurub. 